આર્જેન્ટીનાની રાજધાની બ્યૂનોસ એર્સ ખાતે ત્રીજા યુથ ઓલિમ્પિક્સનો રંગારંગ પ્રારંભ થયો હતો. ૧૮મી ઓક્ટોબર સુધી ચાલનારા યુથ ઓલિમ્પિક્સના ઉદ્ઘાટન સમારંભમાં ભારતની આશાસ્પદ શૂટર મનુ ભાકેરે તિરંગો લહેરાવ્યો હતો. વિશ્વના ૨૦૬ દેશોના આશરે ૪,૦૦૦ જેટલા ખેલાડીઓ યુથ ઓલિમ્પિકમાં ભાગ લઈ રહ્યા છે. ૧૫ થી ૧૮ વર્ષની વચ્ચેની વયજૂથના દુનિયાના ટોચના ખેલાડીઓ વચ્ચેની મેગા ઈવેન્ટમાં ભારતે શૂટિંગમાં સિલ્વર મેડલથી શુભારંભ કર્યો હતો.